HOTĂRÂRE

pentru modificarea și completarea Normelor metodologice de aplicare a Ordonanţei de urgenţă a Guvernului nr. 110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie - IMM INVEST ROMÂNIA, aprobate prin Hotărârea Guvernului nr. 282/2020

 În temeiul art. 108 din Constituţia României, republicată,

 Guvernul României adoptă prezenta hotărâre.

 ARTICOL UNIC

 Normele metodologice de aplicare a Ordonanţei de urgenţă a Guvernului nr. 110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie - IMM INVEST ROMÂNIA, aprobate prin Hotărârea Guvernului nr. 282/2020, publicată în Monitorul Oficial al României, Partea I, nr. 296 din 8 aprilie 2020, cu modificările şi completările ulterioare, se modifică și se completează după cum urmează:

 1. La articolul 10 litera b) se modifică și va avea următorul cuprins:

 ”b) asigurări, cu excepţia activităţilor agenţilor şi brokerilor de asigurare:

Cod CAEN 6430 - Fonduri mutuale şi alte entităţi financiare similare;

Cod CAEN 6511 - Activităţi de asigurări de viaţă;

Cod CAEN 6622 – Activităţi ale agenţilor şi brokerilor de asigurări”

2. La articolul 26, după alineatul (3), se introduce un nou alineat, alineatul (4), cu următorul cuprins:

”(4) Începând cu data la care F.N.G.C.I.M.M. a luat la cunoștință despre intrarea beneficiarului în procedura insolvenței sau de la data primirii din partea instituției de credit a unei cereri de plată a garanției de stat, se stopează plata ajutorului de stat și se dispune recuperarea totală sau parțială a ajutorului de stat, conform Normelor de recuperare ce urmează a fi aprobate prin ordin al ministrului finanțelor.”

 PRIM-MINISTRU

Florin - Vasile CÎȚU